cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.281
title: การสังเคราะห์วิทยานิพนธ์ทางการศึกษาคณิตศาสตร์ที่เกี่ยวข้องกับทักษะและกระบวนการทางคณิตศาสตร์

description: การวิจัยครั้งนี้มีวัตถุประสงค์เพื่อสังเคราะห์วิทยานิพนธ์ทางการศึกษาคณิตศาสตร์ที่เกี่ยวข้องกับทักษะและกระบวนการทางคณิตศาสตร์ ซึ่งประกอบไปด้วย 5 ทักษะ ได้แก่ การแก้ปัญหาทางคณิตศาสตร์ การให้เหตุผลทางคณิตศาสตร์ การสื่อสาร สื่อความหมายทางคณิตศาสตร์และการนำเสนอ การเชื่อมโยงทางคณิตศาสตร์ และความคิดริเริ่มสร้างสรรค์ทางคณิตศาสตร์ เป็นวิทยานิพนธ์ที่เผยแพร่ตั้งแต่ พ.ศ. 2532 ถึง พ.ศ. 2551 จำนวน 147 เล่ม จาก 8 มหาวิทยาลัย เครื่องมือใช้ในการวิจัย ได้แก่ แบบบันทึกรายละเอียดของวิทยานิพนธ์และแบบบันทึกผลการสังเคราะห์วิทยานิพนธ์ วิเคราะห์คุณภาพของเครื่องมือจากความสอดคล้องของกรอบการสังเคราะห์และผลการสังเคราะห์ วิเคราะห์ข้อมูลโดยใช้การสังเคราะห์เชิงปริมาณโดยใช้ความถี่และร้อยละ และสังเคราะห์เชิงคุณภาพโดยการวิเคราะห์เนื้อหา ผลการสังเคราะห์เชิงปริมาณ พบว่า วิทยานิพนธ์ที่ศึกษาทักษะและกระบวนการทางคณิตศาสตร์อยู่ในระดับปริญญาโทมากที่สุด ส่วนใหญ่เผยแพร่ในช่วงหลังการใช้หลักสูตรการศึกษาขั้นพื้นฐาน พุทธศักราช 2544 เน้นงานวิจัยเชิงกึ่งทดลอง วัตถุประสงค์มุ่งเปรียบเทียบความสามารถระหว่างกลุ่มทดลองกับกลุ่มปกติ วิทยานิพนธ์ส่วนใหญ่ทำการศึกษาตัวแปรตาม 2 ตัวแปร ตัวแปรหลักที่ทำการศึกษามากที่สุด ได้แก่ การแก้ปัญหาทางคณิตศาสตร์ โดยมีการศึกษาร่วมกับตัวแปรอื่นๆ วิทยานิพนธ์ส่วนใหญ่มีประชากรและกลุ่มตัวอย่างเป็นนักเรียนในช่วงชั้นที่ 3 ในเขตกรุงเทพและปริมณฑล ผลการสังเคราะห์เชิงคุณภาพ พบว่า วิทยานิพนธ์ที่ศึกษาทักษะและกระบวนการทางคณิตศาสตร์ มีการสร้างหน่วยการเรียน มีรูปแบบที่ใช้ในการสอนหลากหลาย เน้นการทำกิจกรรมกลุ่ม ใช้สื่อเทคโนโลยี และสื่อวัสดุ เครื่องมือ และอุปกรณ์ในการเรียนการสอน มีการใช้เครื่องมือที่หลากหลายในการวัดแต่ละทักษะและกระบวนการทางคณิตศาสตร์ โดยมีจุดเน้นที่แตกต่างกันจำแนกตามทักษะและกระบวนการทางคณิตศาสตร์ ดังนี้ 1.การแก้ปัญหาทางคณิตศาสตร์ ใช้สื่อสิ่งพิมพ์เพื่อพัฒนาการแก้ปัญหาตามลำดับขั้นตอนและมีการใช้เครื่องคำนวณเชิงกราฟและเครื่องคิดเลข และนักเรียนที่มีความสามารถในการแก้ปัญหาทางคณิตศาสตร์สูง ได้แก่ นักเรียนที่ได้รับการอบรมเลี้ยงดูแบบประชาธิปไตย 2.การให้เหตุผลทางคณิตศาสตร์ มีการพัฒนาหลักสูตรที่ส่งเสริมความสามารถในการให้เหตุผลและใช้สื่อสิ่งพิมพ์ให้หาคำตอบพร้อมอธิบายเหตุผล 3. การสื่อสาร สื่อความหมายทางคณิตศาสตร์และการนำเสนอ ใช้สื่อสิ่งพิมพ์เป็นเครื่องมือในการหาคำตอบร่วมกันเป็นกลุ่มและเขียนแสดงผังความคิด 4.การเชื่อมโยงทางคณิตศาสตร์ ใช้สื่อสิ่งพิมพ์เน้นการเชื่อมโยงกับชีวิตจริง 5.ความคิดริเริ่มสร้างสรรค์ทางคณิตศาสตร์ มีการพัฒนาหลักสูตรที่ส่งเสริมความคิดริเริ่มสร้างสรรค์ ใช้สื่อสิ่งพิมพ์ในการแสดงความหลากหลายของคำตอบและวิธีการหาคำตอบ ลักษณะของนักเรียนที่มีความคิดริเริ่มสร้างสรรค์ทางคณิตศาสตร์สูง ได้แก่ นักเรียนที่มีผลสัมฤทธิ์ทางการเรียนคณิตศาสตร์สูง
DOI: 10.14457/cu.the.2011.282
title: ส่วนประสมทางการตลาดของบริษัทในประเทศอินเดียที่รับจัดงานแต่งงานในประเทศไทยของชาวอินเดีย

description: การวิจัยครั้งนี้มีวัตถุประสงค์ เพื่อศึกษาส่วนประสมทางการตลาดของบริษัทในประเทศอินเดียที่รับจัดงานแต่งงานในประเทศไทยของชาวอินเดีย กลุ่มตัวอย่างประกอบด้วย 1)กลุ่มบริษัทรับดำเนินการจัดงานแต่งงาน จำนวน 50 ราย โดยสุ่มตัวอย่างแบบเจาะจง 2) กลุ่มบริษัทนำเที่ยวอินเดีย จำนวน196 ราย โดยวิธีการสุ่มตัวอย่างแบบบังเอิญ ใช้แบบสอบถามเป็นเครื่องมือในการรวบรวมข้อมูล 3) ธุรกิจท่องเที่ยวไทยที่มีความชำนาญด้านการจัดงานแต่งงานของชาวอินเดียในประเทศไทย โดยสุ่มตัวอย่างแบบเจาะจง จำนวน10 ราย ใช้การสัมภาษณ์กึ่งมีโครงสร้าง นำผลที่ได้มาวิเคราะห์ข้อมูลด้วยการแจกแจงความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน เปรียบเทียบส่วนประสมทางการตลาดของบริษัทในประเทศอินเดียที่รับจัดงานแต่งงานในประเทศไทยของชาวอินเดียจำแนกตามข้อมูลทั่วไปของผู้ตอบแบบสอบถาม ได้แก่ เพศ อายุ ระดับการศึกษา ตำแหน่ง ระยะเวลาในการจัดตั้งบริษัท และประเภทธุรกิจ โดยการทดสอบค่าที และการวิเคราะห์ความแปรปรวนทางเดียวตามลำดับ กรณีที่พบความแตกต่างทดสอบความมีนัยสำคัญของค่าเฉลี่ยเป็นรายคู่ด้วยวิธี LSD ผลการวิจัยพบว่า ผู้ตอบแบบสอบถามซึ่งเป็นตัวแทนของบริษัทรับดำเนินการจัดงานแต่งงานและบริษัทนำเที่ยวในอินเดีย จำนวน 246 ราย ส่วนใหญ่เป็นเพศชายคิดเป็นร้อยละ 65.85 มีอายุ 21-35 ปี คิดเป็นร้อยละ 48.78 มีการศึกษาสูงสุดระดับปริญญาตรี คิดเป็นร้อยละ 52.44 อยู่ในระดับปฏิบัติการมากที่สุด คิดเป็นร้อยละ 54.07 ทำงานในบริษัทที่มีระยะเวลาในการจัดตั้งมากกว่า 10 ปี คิดเป็นร้อยละ 51.22 เป็นบริษัทนำเที่ยว คิดเป็นร้อยละ 79.67 ระดับความสำคัญต่อส่วนประสมทางการตลาด ส่วนใหญ่อยู่ในระดับมากที่สุดทุกด้าน ยกเว้นด้านการส่งเสริมการตลาดที่มีความสำคัญอยู่ในระดับมาก ผลการเปรียบเทียบปัจจัยส่วนประสมทางการตลาดบริการระหว่างเพศ และตำแหน่งที่แตกต่างกัน พบว่ามีระดับความคิดเห็นไม่แตกต่างกัน อย่างมีนัยสำคัญทางสถิติที่ระดับ 0.05 ส่วนอายุ ระดับการศึกษา ระยะเวลาในการจัดตั้งบริษัท และประเภทธุรกิจที่แตกต่างกัน มีระดับความคิดเห็นแตกต่างกันอย่างมีนัยสำคัญทางสถิติที่ระดับ 0.05
DOI: 10.14457/cu.the.2011.283
title: การออกแบบสถานที่พักเพื่อการท่องเที่ยวพำนักระยะยาวสำหรับชาวยุโรป กรณีศึกษา : โครงการสถานที่พักเพื่อการท่องเที่ยวพำนักระยะยาวใรพื้นที่อำเภอแกลง จังหวัดระยอง

description: เนื่องจากรัฐบาลได้มีนโยบายส่งเสริมการท่องเที่ยว โดยพิจารณาจากขนาดอุปสงค์ตลาดผู้สูงอายุที่เพิ่มมากขึ้นและนักท่องเที่ยวพำนักระยะยาวที่เดินทางมายังประเทศไทยมีอัตราสูงอย่างต่อเนื่อง โดยเฉพาะประเทศในแถบยุโรป ทำให้เกิดข้อคำถามว่าโครงการที่ออกแบบมาเพื่อรองรับผู้ใช้นั้นได้ออกแบบมาให้สอดคล้องกับการดำเนินชีวิตของชาวยุโรปที่มีลักษณะพฤติกรรมความเป็นอยู่แตกต่างจากประเทศไทยแล้วหรือไม่ วัตถุประสงค์การศึกษา 1.ศึกษาข้อมูลสภาพทางกายภาพและการจัดสิ่งอำนวยความสะดวกของโครงการ 2.ศึกษาลักษณะพฤติกรรมของผู้ใช้โครงการ 3.วิเคราะห์ข้อมูลและสรุปเป็นแนวทางการออกแบบโครงการลักษณะเดียวกัน โดยวิธีการสำรวจเก็บข้อมูลทางกายภาพของโครงการกรณีศึกษาและแบบสอบถามผู้ใช้ในโครงการกรณีศึกษาและสัมภาษณ์เจ้าหน้าที่โครงการ จากการศึกษาพบว่าสามารถสรุปแบ่งจำแนกกลุ่มของโครงการกรณีศึกษาได้เป็น 3 กลุ่ม ด้วยกันคือ โครงการราคาต่ำ, โครงการราคาปานกลาง และโครงการราคาสูง โดยสามารถวิเคราะห์และสรุปข้อมูลแต่ละกลุ่มได้ดังนี้ โครงการราคาต่ำ มีราคาขายอยู่ในช่วง 2,500,000 - 3,850,000 บาท สิ่งอำนวยความสะดวกส่วนกลางที่พบมี สระว่ายน้ำ, สระว่ายน้ำเด็ก, ห้องอาบน้ำ, สวนหย่อม, เจ้าหน้าที่รักษาความปลอดภัย 24 ชม, เจ้าหน้าที่ดูแลสวน, ศาลาพักผ่อน บ้านพักอาศัยเป็นบ้านชั้นเดียว 2 ห้องนอน รูปแบบสถาปัตยกรรมลักษณะเป็นแบบ Tropical มีพื้นที่ประมาณ 85 - 175 ตร.ม. โครงการราคาปานกลาง มีราคาขายอยู่ในช่วง 3,200,000 - 5,900,000 บาท สิ่งอำนวยความสะดวกส่วนกลางที่พบคือ สระว่ายน้ำ, สระว่ายน้ำเด็ก, ห้องอาบน้ำ, สวนหย่อม, เจ้าหน้าที่รักษาความปลอดภัย 24 ชม., เจ้าหน้าที่ดูแลสวน, ศาลาพักผ่อน, ร้านค้า, ห้องออกกำลังกาย, ร้านอาหาร, บริการซักรีด, บริการรถรับส่ง บ้านพักอาศัยเป็นบ้าน 2 ชั้น 2ห้องนอน รูปแบบสถาปัตยกรรมลักษณะเป็นเแบบ Tropical มีพื้นประมาณ 115 - 240 ตร.ม. โครงการราคาสูง มีราคาขายประมาณ 8,500,000 บาทขึ้นไป สิ่งอำนวยความสะดวกส่วนกลางที่พบมี สระว่ายน้ำ,ห้องอาบน้ำ ,สวนหย่อม, เจ้าหน้าที่รักษาความปลอดภัย 24 ชม., เจ้าหน้าที่ดูแลสวน , ร้านค้า,บริการซักรีด, บริการรถรับส่ง ,ร้านกาแฟ บ้านพักอาศัยเป็นบ้าน 2 ชั้น 4 ห้องนอน รูปแบบสถาปัตยกรรมลักษณะเป็นเแบบ Contemporary มีพื้นที่ประมาณ 400 ตร.ม. ขึ้นไป ผลการศึกษาดังกล่าวสามารถนำมาใช้เป็นข้อมูลอ้างอิงเพื่อใช้ในการออกแบบในอนาคตซึ่งมีปัจจัยและข้อกำหนดที่ใกล้เคียงกันได้
DOI: 10.14457/cu.the.2011.284
title: ปัจจัยในการตัดสินใจซื้อที่พักอาศัยของชาวต่างชาติที่มาท่องเที่ยวแบบพำนักระยะยาวในอำเภอหัวหิน : กรณีศึกษา โครงการสมาร์ท เฮ้าส์ หัวหิน

description: การท่องเที่ยวพำนักระยะยาวเป็นผลมาจากโครงสร้างของประชากรโลกมีการเปลี่ยนแปลงเข้าสู่สังคมผู้สูงอายุ และกลุ่มชาวต่างชาติที่เข้ามาพำนักระยะยาวในประเทศไทยในปัจจุบันเป็นกลุ่มคนที่เกษียณอายุจากการทำงานมีความสามารถในการใช้จ่ายเงินเพื่อการพักผ่อน ส่งผลทำให้จำนวนชาวต่างชาติที่เข้ามาประเทศไทย มีแนวโน้มเพิ่มสูงขึ้นทุกปี โดยการวิจัยนี้มีวัตถุประสงค์เพื่อศึกษาสภาพสังคม เศรษฐกิจ และการดำเนินชีวิต ตลอดจนปัจจัยที่มีผลต่อการตัดสินใจซื้อที่พักอาศัยของชาวต่างชาติที่มาท่องเที่ยวแบบพำนักระยะยาว ในอำเภอหัวหิน จากกระบวนการวิจัยได้คัดเลือกพื้นที่กรณีศึกษา คือ ดครงการสมาร์ทเฮ้าส์ หัวหิน โดยกลุ่มประชากรตัวอย่าง คือ ชาวต่างชาติที่พักอาศัยในโครงการสมาร์ทเฮ้าส์ หัวหิน ที่มีอายุ 55-60 ปีขึ้นไป ที่เข้ามาเพื่อการท่องเที่ยวพำนักระยะยาวในอำเภอหัวหิน ตั้งแต่ 1 เดือนขึ้นไป ในโครงการที่ 1-5 จำนวน 130 ตัวอย่าง ผลการศึกษา พบว่า กลุ่มตัวอย่างส่วนใหญ่อยู่ในช่วงอายุ 60-64 ปี และเป็นชาวยุโรป สถานภาพส่วนใหญ่สมรสแล้ว และมีบุตร 1-2 คน ระดับการศึกษาส่วนใหญ่จบการศึกษาระดับปริญญาตรี โดยกลุ่มตัวอย่างส่วนใหญ่มีการขอวีซ่าแบบพักอาศัยระยะยาว มีรายได้ 50,001-100,000 บาทต่อเดือน โดยแหล่งที่มีของรายได้ส่วนใหญ่มาจากเงินบำนาญ มีรายจ่ายต่อเดือนน้อยกว่า 30,000 บาทต่อเดือน ส่วนใหญ่ใช้จ่ายในเรื่องของการอุปโภคบริโภค มีสุขภาพแข็งแรง ผู้ดูแลเมื่อยามเจ็บป่วยในปัจจุบันส่วนใหญ่เป็นคู่สมรสและคนในครอบครัว โดยใช้เวลาในการอยู่อาศัยประมาณ 4-6 เดือน และเดินทางมากับครอบครัวเป็นส่วนใหญ่ ด้านปัจจัยในการตัดสินใจซื้อที่พักอาศัย พบว่าปัจจัยด้านกายภาพ มีความสำคัญมากที่สุด รองลงมา คือ ปัจจัยด้านตัวสินค้า ปัจจัยด้านบุคลากร ปัจจัยทำเลที่ตั้งและปัจจัยด้านราคา ในการศึกษาวิจัยครั้งนี้ได้เข้าใจถึงสภาพสังคม เศรษฐกิจ และการดำเนินชีวิต ตลอดจนปัจจัยที่มีผลต่อการตัดสินใจซื้อที่พักอาศัยของชาวต่างชาติที่มาท่องเที่ยวแบบพำนักระยะยาว ในอำเภอหัวหิน แต่ยังพบว่า ประเทศไทยยังไม่ได้ให้ความสำคัญกับปัจจัยเหล่านั้นอย่างจริงจังเท่าที่ควร ด้วยเหตุนี้หน่วยงานทั้งภาครัฐ ภาคเอกชน และผู้ประกอบการที่เกี่ยวข้อง ต้องตระหนักและให้ความสำคัญ เพื่อดึงดูดให้นักท่องเที่ยวชาวต่างชาติเข้ามาลงทุน ทั้งด้านที่พักอาศัยและการท่องเที่ยวมากขึ้น โดยงานวิจัยนี้สามารถนำไปสู่การใช้ต่อยอดในการศึกษาเรื่อง การศึกษาในด้านพฤติกรรมการพักอาศัยของชาวต่างชาติ และความต้องการของรูปแบบที่พักอาศัย ซึ่งสามารถนำมาสู่การพัฒนาด้านที่พักอาศัยของชาวต่างชาติให้มีความเหมาะสมและตรงกับความต้องการได้มากยิ่งขึ้น
DOI: 10.14457/cu.the.2011.285
title: การส่งข้อมูลไลฟ์สตรีมแบบเพียร์ทูเพียร์โดยใช้วิธีการแบบผลัก และดึงด้วยความน่าจะเป็น

description: ปัจจุบัน ความต้องการในการเข้าถึงข้อมูลไลฟ์สตรีมมิ่ง โดยผ่านทางเครือข่ายคอมพิวเตอร์มีแนวโน้มที่มากขึ้น และจากข้อจำกัดของเซิร์ฟเวอร์ที่ไม่สามารถรองรับผู้ขอรับบริการที่มีจำนวนมากขึ้นได้ การนำเครือข่ายเพียร์ทูเพียร์มาช่วยในการกระจายข้อมูลไลฟ์สตรีมมิ่งจึงมีประโยชน์อย่างมาก โดยจากการศึกษาพบว่าการกระจายข้อมูลแบบผลักจะช่วยลดความหน่วงในการกระจายข้อมูลได้ และการกระจายข้อมูลบนโอเวอร์เวย์ตาข่ายมีข้อดีมากมาย อาทิ โครงสร้างของโอเวอร์เลย์ที่ไม่ซับซ้อน ง่านต่อการสร้างและดูแล คงทนต่อการเปลี่ยนแปลงของเน็ตเวิร์ค ข้อมูลที่ส่งบนโอเวอร์เลย์ตาข่ายได้คุณภาพสูงดังนั้น งานวิจัยนี้ ได้นำข้อดีของการกระจายข้อมูลแบบผลัก และโอเวอร์เลย์ตาข่ายมาใช้ แต่อย่างไรก็ตาม การผลักข้อมูลบนโอเวอร์เลย์ตาข่ายทำให้โหนดผู้รับได้ชิ้นข้อมูลซ้ำ ซึ่งเป็นปัญหาที่วิทยานิพนธ์ฉบับนี้ได้เสนอวิธีการแก้ไข วิทยานิพนธ์ฉบับนี้ได้เสนอการออกแบบเพื่อช่วยลดข้อมูลซ้ำที่เกิดขึ้น สำหรับการส่งข้อมูลไลฟ์สตรีมมิ่งแบบผลัก ร่วมกับการดึงหากมีข้อมูลสูญหาย บนโอเวอร์เลย์ตาข่าย ผู้วิจัยได้ออกแบบ และเสนอวิธี Reinforcement-based ซึ่งทำให้ข้อมูลซ้ำที่เกิดขึ้นในระบบลดลง เป็นผลทำให้การแบนด์วิทที่สูญเสียไปกับข้อมูลที่ไม่เป็นประโยชน์ลดลงด้วย การทดลอง ได้ใช้โปรแกรมจำลอง NS-2.34 บนสถานการณ์เสมือนจริง ผลการทดลองแสดงให้เห็นว่า วิธีการที่นำเสนอทำให้เกิดข้อมูลซ้ำในระบบลดลง
DOI: 10.5281/zenodo.3405490
title: emmetaobrien/nhpatlas: NIH Blueprint Non-Human Primate Atlas

description: The NIH Blueprint Non-Human Primate (NHP) Atlas consists of a suite of gene expression and neuroanatomical data for exploring the cellular and molecular architecture of the developing rhesus macaque brain. This dataset contains datalad links for downloading individual files from the NHP Atlas.
DOI: 10.5281/zenodo.3405491
title: emmetaobrien/nhpatlas: NIH Blueprint Non-Human Primate Atlas

description: The NIH Blueprint Non-Human Primate (NHP) Atlas consists of a suite of gene expression and neuroanatomical data for exploring the cellular and molecular architecture of the developing rhesus macaque brain.
DOI: 10.14457/cu.the.2011.286
title: การนำเสนอภาพลักษณ์ใหม่ของพระนางซูสีไทเฮาในนวนิยาย เอ็ม เพรส ออร์ คิด และ เดอะ ลาสท์ เอ็มเพรส

description: วิทยานิพนธ์ฉบับนี้มีวัตถุประสงค์เพื่อวิเคราะห์การนา เสนอภาพลักษณ์ใหม่ของพระนางซูสีไทเฮาจากมุมมองของอันฉี หมิน นักเขียนสตรีจีนพลัดถิ่น ในนวนิยายเรื่อง Empress Orchid และ The Last Empress รวมท้ังวิเคราะห์ภาพลักษณ์เดิมที่บรรยายถึงจักรพรรดินีผู้นี้ ทั้งในงานเขียนไทยและต่างประเทศเพื่อนำเสนอทัศนคติมุมมองของผู้ประพันธ์ที่มีต่อตัวละคร ประวัติศาสตร์หญิงผู้นี้ จากการวิเคราะห์ศึกษาพบว่านวนิยายของอันฉี หมินมีบทบาทส าคัญในการโต้กลับ ภาพลักษณ์เดิมของตัวละครจักรพรรดินีซูสี ที่ปรากฏในงานเขียนประวัติศาสตร์และ วรรณกรรมชิ้นอื่นๆก่อนหน้านี้ ผู้ประพันธ์ได้เผยให้เห็นว่าอคติทางเพศของสังคมปิตาธิปไตยมีส่วนสำ คัญในการนา เสนอตัวละครจักรพรรดินีซูสีในภาพลักษณ์ที่ไม่ดี นอกจากนี้ผู้ประพันธ์ ยังได้นำเสนอภาพลักษณ์ใหม่ของพระนางซูสีไทเฮาผ่านนวนิยายของตนซึ่งสามารถสรุปได้ เป็น 5 ประเด็นด้วยกัน คือ ภาพลักษณ์ของลูกสาวที่มีความกตัญญูต่อบุพการี ภาพลักษณ์ของ ภรรยาที่รักและเข้าใจสามี ภาพลักษณ์ของแม่ที่อุทิศทุกสิ่งทุกอย่างเพื่อลูก ภาพลักษณ์แม่ของ แผ่นดินที่อุทิศแรงกายเพื่อประเทศชาติ และภาพลักษณ์ในฐานะเหยื่อแห่งข่าวลือ อาจกล่าวได้ ว่านวนิยายของอันฉี หมินเป็นการนำเสนอภาพลักษณ์ของตัวละครจักรพรรดินีซูสีในมุมมองที่แตกต่างออกไปจากเดิม
DOI: 10.14457/cu.the.2011.287
title: บทเพลงพัฒนาเทคนิคเปียโนสำเนียงไทย

description: การเป็นนักเปียโนที่ประสบความสำเร็จนั้นต้องอาศัยปัจจัยหลายประการ ซึ่งนอกจากความรู้ความเข้าใจในดนตรีแล้วสิ่งที่สำคัญที่สุดคือเทคนิคการเล่นเปียโน ดังนั้น การเล่นบทเพลง Etude จึงถือเป็นแนวทางหนึ่งในการพัฒนาศักยภาพด้านเทคนิคการเล่นเปียโนได้ อย่างไรก็ตามบทเพลง Etude ที่มีอยู่ในปัจจุบันนั้น ได้ประพันธ์ขึ้นเพื่อพัฒนาทักษะการเล่นของนักเปียโนเฉพาะด้านใดด้านหนึ่งเท่านั้น และส่วนใหญ่ไม่เหมาะกับผู้ที่มีความผูกพันกับวัฒนธรรมแบบเอเซีย ทั้งนี้เนื่องจากบทเพลง Etude ส่วนใหญ่ประพันธ์โดยชาวยุโรป จึงยากที่จะทำให้นักเปียโนจากต่างวัฒนธรรมเกิดความซาบซึ้งด้านดนตรีในอีกวัฒนธรรมหนึ่ง ดังนั้นการประพันธ์บทเพลง Etude ที่มีสำเนียงที่แสดงออกถึงความเป็นไทยจึงเป็นสิ่งจำเป็น บทเพลง Etude ที่ประพันธ์ขึ้นนี้ยังอาจสร้างแรงบันดาลใจแก่นักเปียโนรุ่นใหม่เพื่อพัฒนาเป็นนักเปียโนที่มีเทคนิคและรูปแบบการเล่นที่หลากหลาย ผลงานวิจัยสร้างสรรค์ชิ้นนี้จึงเป็นการประพันธ์ Etude ขึ้นใหม่ทั้งหมด บทเพลงฝึกเทคนิคเปียโนสำเนียงไทยชุดนี้ซึ่งมีจำนวนทั้งสิ้น 30 บทเพลง จำแนกตามเทคนิคที่ต้องการพัฒนาออกเป็น 3 เทคนิค คือเทคนิคการเล่นกลุ่มโน้ตตั้งแต่ 2 ตัวไปจนถึงกลุ่มใหญ่, เทคนิคการเล่นโน้ตเรียงระดับ และเทคนิคการเล่นคุณลักษณะเสียงแบบต่างๆ ซึ่งในแต่ละบทเพลงจะมีคำแนะนำในการฝึกซ้อมเพื่อให้ผู้เล่นสามารถฝึกเทคนิคเปียโนด้วยตนเองได้อย่างมีประสิทธิผล
DOI: 10.14457/cu.the.2011.288
title: นาฏยศิลป์สร้างสรรค์ ชุดภาวะโลกร้อน

description: วิทยานิพนธ์เรื่อง “นาฏยศิลป์สร้างสรรค์ ชุด ภาวะโลกร้อน” นี้ เป็นจุดที่พบกันระหว่างวิทยาศาสตร์และนาฏยศิลป์ ผู้วิจัยต้องการค้นหารูปแบบการแสดงนาฏยศิลป์สร้างสรรค์ที่สามารถสื่อให้ผู้ชมตระหนักถึงผลกระทบที่เกิดจากภาวะโลกร้อน ดังนั้นจึงตั้งประเด็นคำถามในการวิจัยถึง: ผลงานการแสดงจากงานวิจัยเรื่อง “นาฏยศิลป์สร้างสรรค์ ชุด ภาวะโลกร้อน” และแนวคิดในการสร้างสรรค์งาน จะเป็นอย่างไร ทั้งนี้การแสดงมีขอบเขตที่เหมาะสำหรับผู้ชมที่มีอายุระหว่าง 16 – 23 ปี เป็นหลัก ฉะนั้นจึงได้ทำการศึกษาถึง ภาวะโลกร้อน นาฏยศิลป์สร้างสรรค์ ความคิดเห็น และการแสดงที่เกี่ยวกับสถานการณ์ภาวะโลกร้อน เครื่องมือ 5 ชนิดที่ใช้ในการวิจัยเชิงสร้างสรรค์ในครั้งนี้คือ การสำรวจข้อมูลเชิงเอกสาร การสัมภาษณ์ผู้เชี่ยวชาญ การสำรวจความคิดและการวัดผลการแสดงจากผู้ชม การจัดการสัมมนาเชิงปฏิบัติการให้กับนักเรียนนาฏยศิลป์ ตลอดจนสื่อสารสนเทศอื่นๆ ที่เกี่ยวข้องกับหัวข้อวิจัย การเก็บข้อมูลได้ดำเนินการอยู่ในช่วงของเดือน มกราคม 2553 ถึง เดือนสิงหาคม 2554 ทั้งในประเทศและต่างประเทศ การสัมภาษณ์ได้รวมไปถึง นักเรียน นิสิต นักศึกษา ผู้เชี่ยวชาญทั้งทางด้านวิทยาศาสตร์และศิลปะการแสดง โดยเฉพาะผู้ที่มีส่วนเกี่ยวข้องกับการสร้างงานนาฏยศิลป์แบบสร้างสรรค์ ข้อมูลทั้งหมดได้ถูกนำมาวิเคราะห์ และได้ตอบคำถามงานวิจัยสร้างสรรค์ในครั้งนี้ คือได้ผลงานการแสดง และแนวคิดในการสร้างสรรค์งาน ‘นาฏยศิลป์สร้างสรรค์ ชุด ภาวะโลกร้อน’ โดยคำนึงถึงองค์ประกอบทางด้านนาฏยศิลป์ที่ประกอบไปด้วย การสร้างบท การออกแบบลีลา สถานที่แสดง บทบาทของนักแสดง การใช้แสง การจัดเสียงและดนตรี เครื่องแต่งกายที่ใช้ในการแสดง รวมทั้งอุปกรณ์การแสดง ตรงตามวัตถุประสงค์ทุกประการ
DOI: 10.14457/cu.the.2011.289
title: การตรวจหาการเปลี่ยนแปลงซอฟต์แวร์ขณะทำงาน

description: การเปลี่ยนแปลงซอฟต์แวร์ในขณะทำงาน มีจุดมุ่งหมายในแง่ลบเป็นส่วนใหญ่ ตัวอย่างเช่น การเปลี่ยนแปลงซอฟต์แวร์เพื่อละเมิดการใช้งานซอฟต์แวร์ หรือ การเปลี่ยนแปลงซอฟต์แวร์เพื่อโจมตีระบบคอมพิวเตอร์ เป็นต้น การเปลี่ยนแปลงซอฟต์แวร์ขณะทำงานสามารถกระทำได้หลายวิธี ซึ่งการทำซอฟต์แวร์ปรสิต เป็นวิธีการเปลี่ยนแปลงซอฟต์แวร์ขณะทำงานที่มีประสิทธิภาพวิธีหนึ่ง งานวิจัยนี้ได้นำเสนอวิธีการที่มีชื่อว่า “การตรวจหาคำสั่งระบบเฉพาะแบบ” เพื่อใช้สำหรับตรวจหาการเปลี่ยนแปลงซอฟต์แวร์ขณะทำงานที่เกิดจากการทำงานของซอฟต์แวร์ปรสิต การทำงานของการตรวจหาที่งานวิจัยนี้นำเสนอ ในขั้นแรกทำการเลือกคำสั่งระบบที่สามารถก่อให้เกิดการเปลี่ยนแปลงซอฟต์แวร์ขณะทำงานได้ออกมาหนึ่งกลุ่มเรียกว่า คำสั่งระบบเฉพาะแบบ ซึ่งสามารถแบ่งย่อยได้เป็น 3 ประเภท ได้แก่ คำสั่งระบบที่ก่อให้เกิดการเปลี่ยนแปลงระหว่างโปรเซส คำสั่งระบบที่ก่อให้เกิดการเปลี่ยนแปลงภายในโปรเซส และคำสั่งระบบที่เพิ่มโอกาสให้เกิดการเปลี่ยนแปลงภายในโปรเซส จากนั้นจะทำการตรวจหารูปแบบการโจมตีของซอฟต์แวร์ปรสิต โดยพิจารณาจากรูปแบบการเรียกใช้งาน และความสัมพันธ์ระหว่างคำสั่งระบบเฉพาะแบบดังกล่าว การตรวจหาการเปลี่ยนแปลงซอฟต์แวร์ขณะทำงานที่เกิดจากการทำงานของซอฟต์แวร์ปรสิต โดยใช้การตรวจหาคำสั่งระบบเฉพาะแบบนั้น สามารถทำการตรวจหาได้รวดเร็ว และตรวจหาได้อย่างแม่นยำ ซึ่งรายละเอียดการทำงาน และผลการทำงานของวิธีที่นำเสนอได้ถูกแสดงไว้ในหัวข้อผลการวิเคราะห์ข้อมูล
DOI: 10.14457/cu.the.2011.290
title: วิธีการปรับปรุงคุณภาพโค้ดด้วยมาตรวัดซอฟต์แวร์และฟัซซี่โลจิก เพื่อเพิ่มความสามารถในการบำรุงรักษา

description: จุดมุ่งหมายที่สำคัญของกระบวนการพัฒนาซอฟต์แวร์คือ การส่งมอบผลิตภัณฑ์ซอฟต์แวร์ที่มีคุณภาพและตอบสนองความต้องการของผู้ใช้งาน ด้วยข้อจำกัดด้านเวลาและงบประมาณทำให้ผู้พัฒนามักจะคำนึงถึงปัจจัยด้านคุณภาพน้อยกว่าปัจจัยอื่น จึงอาจเป็นสาเหตุให้เกิดร่องรอยไม่ดีปรากฏขึ้นในซอฟต์แวร์ที่มีผลต่อการทำงานของซอฟต์แวร์เป็นผลให้ไม่สามารถทำงานได้อย่างเหมาะสม ผู้พัฒนาจำเป็นต้องจัดสรรเวลาเพื่อแก้ไขให้เรียบร้อยก่อนส่งมอบให้ผู้ใช้งาน งานวิจัยนี้เล็งเห็นถึงความสำคัญของความสามารถในการบำรุงรักษาที่จะช่วยในการระบุตำแหน่งร่องรอยไม่ดีได้อย่างง่ายและรวดเร็วช่วยให้ใช้ระยะเวลาในการแก้ไขน้อยลง งานวิจัยนี้นำเสนอวิธีการปรับปรุงคุณภาพโค้ดด้วยมาตรวัดซอฟต์แวร์และฟัซซี่โลจิกเพื่อเพิ่มความสามารถในการบำรุงรักษา ประกอบด้วย 3 ส่วนหลักได้แก่ ส่วนที่ 1 การจำแนกโค้ดด้วยมาตรวัดซอฟต์แวร์และฟัซซี่โลจิกออกเป็น 3 กลุ่มได้แก่ กลุ่มซับเซตคลีนโค้ด กลุ่มโค้ดที่มีความคลุมเครือ และกลุ่มร่องรอยไม่ดี โดยผลลัพธ์ที่ถูกจำแนกเป็นร่องรอยไม่ดีและความคลุมเครือจะถูกแก้ไขในส่วนที่ 2 การปรับปรุงร่องรอยไม่ดีและโค้ดที่มีความคลุมเครือด้วยเทคนิครีแฟคทอริ่ง ตามวิธีปฎิบัติที่ออกแบบไว้เพื่อให้ได้เป็นโค้ดประเภทซับเซตคลีนโค้ด และส่วนที่ 3 การวัดคุณภาพโค้ดด้วยมาตรวัดดัชนีความสามารถในการบำรุงรักษา ผลการจำแนกโค้ดมีความถูกต้องคิดเป็นร้อยละ 85 จาก 60 ตัวอย่าง และสามารถเพิ่มความสามารถในการบำรุงรักษาตามวิธีการที่ออกแบบคิดเป็นร้อยละ 62.5 จาก 60 ตัวอย่าง วิธีการปรับปรุงคุณภาพโค้ดที่สร้างขึ้นนี้ช่วยสนับสนุนการผลิตซอฟต์แวร์ให้มีคุณภาพด้วยการเพิ่มความสามารถในการบำรุงรักษาให้แก่โค้ดที่ได้รับการปรับปรุง ซึ่งมีส่วนสำคัญในการผลิตซอฟต์แวร์ให้มีคุณภาพ
DOI: 10.14457/cu.the.2011.291
title: พารามิเตอร์ทางเสียงสำหรับการจำแนกลักษณะการเปล่งเสียงในเสียงพูดต่อเนื่องภาษาไทย

description: ในการพัฒนาระบบรู้จำเสียงแบบอื่นเช่น ระบบรู้จำเสียงแบบแลนมาร์ค จะต้องทำการหาตำแหน่งของแลนมาร์ค ของเสียงที่เราให้ความสนใจ เช่นตำแหน่งของเสียงพยัญชนะ หรือตำแหน่งของเสียงสระ เป็นต้น เพื่อใช้เป็นข้อมูลขาเข้าในการรู้จำเสียงพูด ดังนั้นเป้าหมายงานวิทยานิพนธ์นี้จึง ได้เน้นไปที่การจำแนกลักษณะการเปล่งเสียงในเสียงพูดต่อเนื่องภาษาไทย เพื่อสามารถนำไปใช้ในการพัฒนาระบบรู้จำเสียงพูดแบบแลนแลนมาร์คได้ โดยที่งานวิทยานิพนธ์นี้ได้ทำการปรับปรุงชุดพารามิเตอร์ทางเสียงสำหรับเพื่อให้เหมาะสมกับภาษาไทย ซึ่งประกอบด้วยโดยได้ปรับให้มีการใช้ 1) จุดศูนย์ถ่วงของสเปกตรัม 2) อัตราการตัดศูนย์ในช่วงเวลา 3) อัตราส่วนพลังงานในช่วงความถี่ [0-400] Hz ต่อ พลังงานในช่วงความถี่ [400-6000] Hz เพิ่มเติม จากผลการทดลองจำแนกสมบัติทางสมบัติทางสวนสัทศาสตร์ แสดงให้เห็นว่ามีความผิดพลาดในการจำแนกสมบัติทางสมบัติทางสวนสัทศาสตร์ ลดลง 28.09%, 11.0%, 2.41% สำหรับการจำแนกสมบัติทางสวนสัทศาสตร์ [คอนทินิวแอนท์], [ซิลลาบิค] และ [ไซเรนท์] ตามลำดับ เมื่อทำการเปรียบเทียบกับ ชุดพารามิเตอร์ทางเสียงที่ใช้ในการจำแนกสมบัติทางสวนสัทศาสตร์สำหรับเสียงภาษาอังกฤษ และเมื่อทำการตัดแบ่งเสียงเพื่อทำการหาตำแหน่งเสียงพยัญชนะ และ เสียงสระ พบว่าได้ความถูกต้องในการตัดแบ่ง 80.46% โดยมีความผิดพลาดในการตัดแบ่งลดลง 23.46% เมื่อเทียบกับระบบอ้างอิงที่ใช้การรู้จำเสียงพูดแบบอาศัยแบบจำลองฮิดเดนมาร์คอฟ ในการทดลองสุดท้ายพบว่าเมื่อทำการเทียบผลการรู้จำในระดับพยางค์ ในรูปแบบ พยัญชนะต้น-สระ-ตัวสะกด ระบบที่เสนอกับระบบอ้างอิงให้ความถูกต้องในระดับเดียวกัน
DOI: 10.14457/cu.the.2011.292
title: วาทกรรมโฆษณาเครื่องดื่มแอลกอฮอล์ในสื่อภาษาไทยระหว่าง พ.ศ.2551-2553

description: วิทยานิพนธ์ฉบับนี้มีวัตถุประสงค์เพื่อศึกษากลวิธีทางภาษาที่ใช้เพื่อหลีกเลี่ยงการกล่าวถึงสินค้าโดยตรงและกลวิธีการสร้างคุณค่าเชิงสัญญะให้แก่สินค้าในวาทกรรมโฆษณาเครื่องดื่มแอลกอฮอล์ตามแนวทางการศึกษาวาทกรรมวิเคราะห์เชิงวิพากษ์ (Critical Discourse Analysis) จากข้อมูลโฆษณาเครื่องดื่มแอลกอฮอล์ประเภทโฆษณาผลิตภัณฑ์ที่เผยแพร่ระหว่างมกราคม 2551 – ธันวาคม 2553 ทั้งโฆษณาทางสื่ออิเล็กทรอนิกส์ (โทรทัศน์) และสื่อสิ่งพิมพ์ จากหนังสือพิมพ์รายวัน 3 ชื่อฉบับ ได้แก่ ไทยรัฐ, เดลินิวส์ และข่าวสด และนิตยสารสำหรับผู้ชาย 3 ชื่อฉบับ ได้แก่ GM, FHM และ Crush ผลการวิจัยพบว่า วาทกรรมโฆษณาเครื่องดื่มแอลกอฮอล์ใช้กลวิธีทางภาษาเพื่อหลีกเลี่ยงการกล่าวถึงสินค้าโดยตรง 2 กลวิธี คือ 1. กลวิธีทางวัจนภาษา ได้แก่ การเลือกใช้ศัพท์เพื่อเรียกแทนสินค้า การละรูปภาษาที่ระบุชนิดหรือประเภทสินค้า การใช้เครื่องหมายจุดไข่ปลา การใช้อุปลักษณ์หรือ ความเปรียบ การใช้สำนวน และการสร้างเรื่องเล่า 2. กลวิธีทางอวัจนภาษา ได้แก่ การใช้ภาพบางส่วนของ บรรจุภัณฑ์ การใช้ภาพร่างบรรจุภัณฑ์ และการใช้ภาพสัญลักษณ์ของสินค้า กลวิธีการหลีกเลี่ยงการกล่าวถึงสินค้านี้ ส่วนหนึ่งยังนำไปสู่การประกอบสร้างคุณค่าเชิงสัญญะให้แก่สินค้า ทำให้เครื่องดื่มแอลกอฮอล์กลายเป็นเพื่อน เป็นรางวัล เป็นความสุข เป็นมิตรภาพ รวมทั้งยังแฝงการใช้ประโยชน์จากอุดมการณ์ความเป็นชายและอุดมการณ์ความเป็นไทยที่มีอยู่เดิมในสังคมเพื่อนำไปสู่การประกอบสร้างคุณค่าเชิงสัญญะให้แก่เครื่องดื่มแอลกอฮอล์ โดยการสร้างชุดความคิดว่า เครื่องดื่มแอลกอฮอล์เป็นสัญลักษณ์ของผู้ชายในอุดมคติและเป็นสินค้าทางวัฒนธรรมที่แสดงถึงความเป็นไทย
DOI: 10.14457/cu.the.2011.293
title: บทประพันธ์เพลง : มณฑลแห่งเสียง

description: บทประพันธ์เพลง: มณฑลแห่งเสียง เป็นผลงานการประพันธ์ที่ผู้ประพันธ์ต้องการพัฒนาและศึกษากลวิธีการประพันธ์เพลงที่ใช้มิติพื้นที่ของเสียง เป็นวัตถุดิบสำคัญร่วมกับมิติอื่นๆ ในลักษณะต่างๆ ได้แก่ ระดับเสียง, ความยาวของเสียง, ความเข้มของเสียง และคุณภาพของเสียง ภายใต้การออกแบบบทประพันธ์ 3 เพลงได้แก่ มณฑลแห่งเสียง 1 สำหรับกลุ่มเครื่องดนตรีทองเหลือง, มณฑลแห่งเสียง 2 สำหรับวงออร์เคสตรา และ มณฑลแห่งเสียง 3 สำหรับฟลูต คลาริเน็ต ฮอร์น ไวโอลิน เชลโล และเครื่องกระทบ ผลจากการประพันธ์ดนตรีเชิงพื้นที่ ผู้ประพันธ์ได้พัฒนามิติเชิงพื้นที่เชิงสำหรับการประพันธ์ ได้แก่ ระยะห่าง, ทิศทาง, และวิธีการเคลื่อนที่ ภายใต้การกำหนดจุดให้นักดนตรีบรรเลงในจุดและทิศทางที่กำหนด ไม่มีการเคลื่อนที่ของผู้แสดงและผู้ฟัง แต่กำหนดระยะให้ห่างมากหรือน้อยจากตำแหน่งที่ผู้ฟังอยู่ด้วยวิธีการต่างๆในบทประพันธ์เพลงมณฑลแห่งเสียง 1 ผู้ประพันธ์ใช้เนื้อหาเชิงพื้นที่ในการกำหนด การใช้วรรคตอน, จุดเร้า หรือประโยคเพลง โดยใช้ประโยชน์จาก ลักษณะการเปลี่ยนแปลงเชิงเอกภาพและพหุภาพของวัตถุทางดนตรีเชิงพื้นที่ ในบทประพันธ์เพลงมณฑลแห่งเสียง 2 ผู้ประพันธ์ได้ใช้มิติเชิงพื้นที่ในการเรียบเรียงวงดนตรีให้บทเพลงมีแนวเสียง และเนื้อดนตรีมีความน่าสนใจโดยใช้แนวคิดเสียงสะท้อน ผ่านสังคีตลักษณ์ซ้ำความ และในบทประพันธ์เพลงมณฑลแห่งเสียง 3 ผู้ประพันธ์ได้ใช้มิติเชิงพื้นที่ในการสนับสนุนแนวความคิดในการเรียบเรียงเสียง และสร้างทำนองเสียงอย่างไทย ในรูปแบบเฉพาะของผู้ประพันธ์ โดยใช้มิติเชิงพื้นที่แยกความสัมพันธ์ของเสียงประสานให้เกิดการรับรู้เนื้อดนตรีแบบแปรแนว และพอยต์ทิลลิสติกอย่างเด่นชัด
DOI: 10.17632/n5hfwpgynp.2
title: The Use of Landsat and Sentinel-2 for Detecting Gold Mining in Colombia Based on River Water Turbidity

description: The Chocó department suffers from extraordinary amounts of alluvial gold mining resulting in increased river turbidity. A gap has been identified where a replicable means of identifying such turbidity was absent, and a developed method shrinks the gap with Landsat and Sentinel imagery; a GIS is used to assess the temporal mining change of Chocó and utilise a Normalised Difference Turbidity Index to quantify turbidity. Mitigating effects clouds had on results was a challenge, and time constraints meant additional in-situ values could not be acquired. Nonetheless, turbidity quantified easily using the index and related well to identified mining sites highlighted from NDVI change. Classifications were accurate when verified with photographic evidence and revealed mining on the Quito profoundly increased turbidity for the Atrato while also identifying other sites. The method used simple tools and open-source data that can benefit decision-makers and communities of such regions, allowing them to monitor their own rivers. Correspondence details: up776768@myport.ac.uk Figures in this paper include OS Data © Crown copyright and database [2018], Digimap License. This research did not receive any funding from agencies or other sectors.
DOI: 10.5525/gla.researchdata.646
title: Succinate accumulation during organ storage drives ischemia-reperfusion injury upon transplantation